**2024 жылғы 1 қыркүйектен бастап қолданысқа енгізіле отырып, «QAZAQGAZ AIMAQ» АҚ Жамбыл, Маңғыстау өндірістік филиалдарының тұтынушылары үшін тауарлық газды бөлшек саудада өткізудің шекті бағаларын көтеру туралы ақпарат**

Қазақстан Республикасының Ұлттық экономика министрлігі Табиғи монополияларды реттеу комитетінің Жамбыл облысы бойынша департаменті 2024 жылғы 20 тамыздағы № 71-НҚ, Қазақстан Республикасының Ұлттық экономика министрлігі Табиғи монополияларды реттеу комитетінің Маңғыстау облысы бойынша департаменті 2024 жылғы 19 тамыздағы № 66-НҚ бұйрықтарымен, 2024 жылдың 1 қыркүйегінен бастап қолданысқа енгізіле отырып, «QAZAQGAZ AIMAQ» АҚ Маңғыстау, Жамбыл өндірістік филиалдарының тарату жүйелері арқылы тауарлық газды тасымалдау қызметтеріне тарифтер бекітілді.

Осыған байланысты, «QAZAQGAZ AIMAQ» АҚ қоғамдық маңызы бар нарық субъектілерінің қызметін реттейтін қолданыстағы заңнама нормаларын, атап айтқанда, ҚР Кәсіпкерлік кодексінің (бұдан әрі – Кодекс) 116-бабының 3-тармағының 14) тармақшасын, Кодекстің 124-5-бабының 1-тармағының 3) тармақшасын, Кодекстің 124-8-бабының 3) тармақшасын, Кодекстің 120-1-бабын, Қазақстан Республикасы Ұлттық экономика министрінің 2017 жылғы 1 ақпандағы № 36 бұйрығымен бекітілген Қоғамдық маңызы бар нарықтарда баға белгілеу қағидаларының 16-тармағының алтыншы абзацын басшылыққа ала отырып, уәкілетті орган ведомстволарының бұйрықтарымен бекітілген «QAZAQGAZ AIMAQ» АҚ Жамбыл, Маңғыстау өндірістік филиалдарының газ тарату жүйелері арқылы тауарлық газды тасымалдау тарифтерінің өзгерістерін ескере отырып, 2024 жылғы 1 қыркүйектен бастап қолданысқа енгізіле отырып, тауарлық газды бөлшек саудада өткізу бағаларының жобаларын уәкілетті органның ведомстволарына келісуге жіберді.